Žepče

Žepče je naseljeno mjesto i središte istoimene općine u Zeničko-dobojskom kantonu. Općina Žepče je smješten u centralnoj Bosni, na cesti M-17 između Zenice i Doboja.

 Historija 
Grad Žepče se pominje još za vrijeme Rimskog Carstva. Prvi pisani trag datira od 14.10.1458. (povelja Stjepana Tomaša), što je i uzeto za Dan Općine Žepče. Nakon pada Bosne pod Osmanskog Carstva Žepče se nalazi u sastavu Bosanskog sandžaka, zatim vilajeta Kraljeva zemlja, kasnije kadiluka Brod. Od 1584. godine Žepče pripada kadiluku Tešanj. U pohodu Eugena Savojskog grad Žepče je 18. oktobra 1679. zapaljen, a pri povratku sa pohoda na Sarajevo tvrđava je minirana.Franjo Marić, Kronologija žepačkog kraja, 1458. - 2008., Povodom 550. obljetnice prvog pisanog spomena Žepča, drugo izdanje, Zagreb-Žepče, 2008, str. 45

 Geografija 
lijevo|mini|220x220piksel|Ulica u Žepču, u pozadini dva minareta Ferhat-pašine džamije (2009)
Kroz Žepče prolazi magistralni put Sarajevo - Zenica - Doboj - Brod - Slavonski Brod, te željeznička pruga Ploče - Sarajevo - Zenica - Doboj - Modriča - Šamac. Žepče se nalazi između 18° 2’ geografske dužine i 44° 25’ geografske širine, te na 219 m nadmorske visine. Općina Žepče broji 30.219 stanovnika i ima 600 privrednih subjekata. Kroz grad protiče rijeka Bosna. Žepče se nalazi u dolini, a okružen je planinama koje su pogodne za planinarenje i lovni turizam. U neposrednoj blizini grada i u samom gradu nalazi se 14 izvora mineralne vode. Jedan od najbogatijih izvora vode nalazi se u naselju Bistrica, 3 kilometra udaljen od Žepča, prema Zavidovićima.

 Geografski položaj 

lijevo|mini|220x220piksel|Fontana u centru Žepča
lijevo|mini|220x220piksel|Tenisko igralište (teren) u Žepču
lijevo|mini|220x220piksel|Željeznička stanica u Žepču

 Klima 
Klima u Žepču kao i u većem prostoru Bosne i Hercegovine je kontinentalna. Karakteristike kontinentalne klime su prilično hladne zime i topla ljeta. Klimatološki podaci za Žepče uzeti su sa meteorološke stanice Lug-Branković koja se nalazi nekoliko kilometara sjevernije. Meteorološka stanica je na nadmorskoj visini od 210 m. Vremenska opažanja na stanici se izvode od 1997. godine. Najhladniji mjesec je januar sa temperaturom od -0,2 °C, a najtopliji je august sa 20,5 °C. Apsolutni maksimum postignut je 29. augusta 2003, a iznosio je 40,0 °C. Apsolutni minimum postignut je 13. januara 2003. sa -27,5 °C.

Godišnji hod temperature po mjesecima:
 Mjesec  januar  februar  mart  april  maj  juni  juli  august  septembar  oktobar  novembar  decembar Temperatura (°C)  -0,4  1,6  6,0  10,0  15,6  18,9  20,4  20,3  15,1  11,4  5,8  0,3

 Kultura 
 Nacionalni spomenici 
Na listi nacionalnih spomenika Bosne i Hercegovine za općinu Žepče nalazi se spomenik:

 "Trzanska (Alibegova, džamija na Trznju) džamija sa haremom, mjesto i ostaci graditeljske cjeline".

 Stanovništvo 

Po Službenom popisu stanovništva iz 1991, općina Žepče imala je 22.966 stanovnika, raspoređenih u 23 naselja. Poslije potpisivanja Dejtonskog sporazuma, općina Žepče gotovo u cjelini ušla je u sastav Federacije Bosne i Hercegovine. U sastav Republike Srpske ušao je dio naseljenog mjesta Papratnica. 2001. godine, općini Žepče se dodaju naselja Adže, Pire, Ponijevo, Matina, Ljubatovići, Grabovica, Čustovo Brdo, Komšići, Radunice i Globarica koja su do tada pripadala općini Maglaj, i naselja Brankovići, Donji Lug, Gornji Lug, Vrbica, Debelo Brdo, Osova, Vinište i Gornja Lovnica koja su do tada pripadala općini Zavidovići.

 Općina Žepče 

 Naseljeno mjesto Žepče 

 Sport 
U Žepču egzistira nogometni klub Žepče koji se takmiči u Drugoj ligi Federacije Bosne i Hercegovine i nogometni klub Don Bosco u sklopu Katoličkog školskog centra Don Bosco Žepče.

U košarkaškoj Ligi mladih KS Zenica takmiči se Košarkaški klub "Orlovik" u pionirkoj, kadetskoj i juniorskoj konkurenciji. Od sezone 2007/2008. egzistira i seniorski košarkaški klub Orlovik koji se takmiči u A-2 ligi grupa sjever.

Od marta 2008, u Žepču se ponovo trenira i igra rukomet. Rukometni klub Žepče se takmiči u 1. ligi FBiH, i okuplja oko 140 članova svih uzrasta.

 Poznate ličnosti 
Abdulvehab Ilhamija, pjesnik
Emir Preldžić, košarkaš
Marko Jozinović, nadbiskup Vrhbosanske nadbiskupije
Nedžad Ibrišimović, književnik
Ismet Muftić, muftija
Niko Jozivić
Perica Jukić
Sead Fetahagić, pisac
Ivo Lozančić
Ivica Zovko
Emina Muftić, glumica
Džemal Doglod

 Reference 

 Vanjski linkovi 

 Zvanični sajt općine Žepče 

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Zeničko-dobojskom kantonu
*